ซัมซุง
ซัมซุง หรือ ซัมซอง (อังกฤษ: Samsung ; เกาหลี: 삼성, ฮันจา: 三星, MC: Samseong, MR: Samsŏng, ภาษาเกาหลีอ่านว่า ซัม-ซอง) เป็นชื่อกลุ่มบริษัทแห่งหนึ่งจากประเทศเกาหลีใต้ มีสำนักงานใหญ่อยู่ที่โซล, ประเทศเกาหลีใต้ ซึ่งประกอบด้วยบริษัทย่อยจำนวนมาก และธุรกิจที่เกี่ยวข้องส่วนใหญ่อยู่ภายใต้แบรนด์ซัมซุง และเป็นกลุ่มธุรกิจที่ใหญ่ที่สุดในเกาหลีใต้
ซัมซุง กาแลคซีเอส 9
ซัมซุง กาแลคซีเอส 9 (; ชื่อรหัส Star) เป็นสมาร์ตโฟนลำดับที่ 9 ในชุดกาแลคซีเอส ผลิตโดยซัมซุง เปิดตัวที่งานโมบายล์เวิลด์คองเกรส เมืองบาร์เซโลนา ประเทศสเปน เมื่อวันที่ 25 กุมภาพันธ์ ค.ศ. 2018 มีด้วยกัน 2 รุ่นคือเอส 9 และเอส 9 พลัส โดยรุ่นเอส 9 พลัสจะมีขนาดจอ แบตเตอรีและแรมมากกว่า ซัมซุง กาแลคซีเอส 9 มีการปรับปรุงจากรุ่นก่อนบางส่วน เช่น ย้ายตำแหน่งตัวสแกนลายนิ้วมือมาเป็นด้านหลังตรงกลาง, กล้องคู่ (เฉพาะรุ่นเอส 9 พลัส) และรูรับแสงของกล้องที่ปรับได้ (f/2.4 และ f/1.5) เป็นต้น